b"\n_START_ARTICLE_\nGrad Carrickfergus\n_START_PARAGRAPH_\nGrad Carrickfergus (iz ir\xc5\xa1\xc4\x8dine Carraig ergergusa ali cairn of Fergus, ime Fergus pomeni 'mo\xc4\x8dan \xc4\x8dlovek') je irski normanski grad na Severnem Irskem v mestu Carrickfergus v ob\xc4\x8dini Antrim na severni obali Belfastskega jezera (Belfast Lough), danes v Belfastu. Grad, ki so ga oblegali \xc5\xa0koti, Irci, Angle\xc5\xbei in Francozi, je do leta 1928 igral pomembno voja\xc5\xa1ko vlogo in je med najbolje ohranjenimi srednjeve\xc5\xa1kimi zgradbami na Severnem Irskem. Bil je strate\xc5\xa1ko uporaben, s 3/4 grajskega oboda obkro\xc5\xbeen z vodo (\xc4\x8deprav je v sodobnem \xc4\x8dasu samo 1/3 obkro\xc5\xbeena z vodo zaradi izsu\xc5\xa1evanja tal). Danes ga vzdr\xc5\xbeuje Agencija za okolje Severne Irske kot zgodovinski spomenik dr\xc5\xbeavnega pomena s \xc5\xa1t. J4143 8725.\n_START_SECTION_\nNastanek\n_START_PARAGRAPH_\nCarrickfergus je zgradil John de Courcy leta 1177 kot svoj sede\xc5\xbe, potem ko je osvojil vzhodni Ulster in vladal kot majhen kralj do leta 1204, ko ga je pregnal drug normanski pustolovec Hugh de Lacy. Najprej je de Courcy zgradil notranje krilo, majhen grad tipa mota na koncu rta z visoko poligonalno kurtino in vzhodnimi vrati. Bilo je ve\xc4\x8d zgradb, tudi  velika dvorana. Zaradi strate\xc5\xa1kega polo\xc5\xbeaja na skalnatem rtu, prvotno skoraj obkro\xc5\xbeen z morjem, je obvladoval zaliv Carrickfergus (kasneje Belfast Lough), kopno pa se je nadaljevalo v obzidano mesto, ki se je razvilo v njegovi senci.\n_START_SECTION_\nAngle\xc5\xa1ki nadzor\n_START_PARAGRAPH_\nNajprej je omenjen v uradnih angle\xc5\xa1kih zapisih leta 1210, ko ga je kralj Ivan oblegal in prevzel nadzor nad tistim, kar je postalo glavni strate\xc5\xa1ki garnizon Ulstra. Po zajetju so bili postavljeni stra\xc5\xbeniki, ki so nadzorovali grad in okolico. Leta 1217 je bilo novemu stra\xc5\xbeniku De Serlanu dodeljenih sto funtov za izgradnjo nove kurtine, tako da bi lahko za\xc5\xa1\xc4\x8ditili pristop ob skali, pa tudi vzhodne pristope k pe\xc5\xa1\xc4\x8dini, ki so bili izpostavljeni  plimi. Zgornja kurtina srednjega zidu je bila kasneje v 18. stoletju zni\xc5\xbeana do tal, razen vzdol\xc5\xbe morske strani, kjer je pre\xc5\xbeivela s stranskimi vrati in vzhodnim stolpom, ki je pomemben za pu\xc5\xa1\xc4\x8dice samostrelov na nivoju kleti._NEWLINE_Soba v prvem nadstropju vzhodnega stolpa je bila verjetno grajska kapela zaradi njenega finega romanskega okvira z dvojnim oknom, \xc4\x8deprav je bila izvirna kapela v notranjem krilu. Rebrasti obok prek vhodnega hodnika, morilske luknje v vhodnem poslopju in masivna dvi\xc5\xbena vrata na obeh koncih vhoda je pozneje vstavil Hugh de Lacey, ki je umrl leta 1248 pred dokon\xc4\x8danjem del okrog leta 1250. Kon\xc4\x8dal jih je kralj Henrik III._NEWLINE_Po razpadu ulstrskega gospostva leta 1333 je bil grad glavno prebivali\xc5\xa1\xc4\x8de in upravno sredi\xc5\xa1\xc4\x8de krone na severu Irske. V zgodnjih fazah devetletne vojne (1595\xe2\x88\x921603), ko je angle\xc5\xa1ki vpliv na severu postal nezadosten, so se sile krone oskrbovale in vzdr\xc5\xbeevale v mestnem pristani\xc5\xa1\xc4\x8du. Leta 1597 je bila okolica prizori\xc5\xa1\xc4\x8de bitke pri Carrickfergusu._NEWLINE_V 16. in 17. stoletju so bile narejene izbolj\xc5\xa1ave za namestitev topni\xc5\xa1tva z zunanjimi raz\xc5\xa1iritvami in linami za topove, \xc4\x8deprav te izbolj\xc5\xa1ave niso prepre\xc4\x8dile, da ne bi bil grad ve\xc4\x8dkrat napaden in zajet. Mar\xc5\xa1al Schomberg je oblegal in zavzel grad po tedenskem obleganju Carrickfergusa leta 1689. Tu je tudi Schombergov voditelj, kralj Viljem III. prvi\xc4\x8d stopil na Irsko 14. junija 1690._NEWLINE_Leta 1760 so se po mo\xc4\x8dnih bojih v mestu predali francoskim napadalcem pod poveljstvom Francaisa Thurota. Oplenili so grad in mesto, nato pa od\xc5\xa1li, a jih je ujela kraljeva mornarica.\n_START_SECTION_\nKasnej\xc5\xa1a uporaba\n_START_PARAGRAPH_\nLeta 1778 se je v Carrickfergusu za\xc4\x8del majhen, a pomemben dogodek v ameri\xc5\xa1ki vojni za neodvisnost, ko se je John Paul Jones v nasprotju s svojo posadko preve\xc4\x8d pribli\xc5\xbeal gradu, privabil plovilo Kraljeve mornarice iz privezov v severnem kanalu in dobil uro dolgo bitko. Leta 1797 je grad, ki je bil ob razli\xc4\x8dnih prilo\xc5\xbenostih uporabljen za namestitev vojnih ujetnikov, postal zapor in bil mo\xc4\x8dno branjen med napoleonskimi vojnami; \xc5\xa1est topov na vzhodni bateriji je ostalo od 22, ki so bili uporabljeni leta 1811._NEWLINE_Stoletje je ostal skladi\xc5\xa1\xc4\x8de in oro\xc5\xbearna. V prvi svetovni vojni je bil uporabljen kot garnizija in artilerijsko skladi\xc5\xa1\xc4\x8de ter med drugo svetovno vojno kot zato\xc4\x8di\xc5\xa1\xc4\x8de pred letalskimi napadi._NEWLINE_Nepretrgano je bil garnizon pribli\xc5\xbeno 750 let do leta 1928, ko je bilo lastni\xc5\xa1tvo preneseno z britanske vojske na novo vlado Severne Irske za ohranitev kot starodaven spomenik. Mnogi ponormanski in viktorijanski dodatki so bili nato odstranjeni, da bi obnovili prvotni normanski videz gradu. Danes je odprt za javnost. Banketna dvorana je v celoti obnovljena in je veliko predmetov, ki ka\xc5\xbeejo, kak\xc5\xa1no je bilo \xc5\xbeivljenje v srednjem veku. Do danes je bil ve\xc4\x8dkrat zgrajen in trikrat predelan._NEWLINE_Na dan poroke, 29. aprila 2011, je bil vali\xc5\xbeanski princ Viljem ustoli\xc4\x8den kot vojvoda Cambri\xc5\xa1ki, grof Strathearnski in baron Carrickfergu\xc5\xa1ki. Zadnji plemi\xc5\xa1ki naslov skupaj z geografsko baronijo je izumrl \xc5\xbee v viktorijanskem obdobju. Naslov je zdaj samo ceremonialen brez uradne povezave z gradom."